Northug taus om slengkysset mot himmelen
Trønderen var på sedvanlig vis i en egen klasse inne på oppløpet, og vant dagens 35 km jaktstart i Tour de Ski foran Alexander Legkov, Dario Cologna og Maxim Vylegsjanin.Da 26-åringen hadde fått på seg tørre klær, ble han intervjuer av TV-rettighetshaver NRK: - Det var et nytt tegn på slutten der, et slengkyss opp til himmelen, hva betyr det? - Nei, må man svare på alt, sier Northug og kikker til siden. - Du må ikke, men du kan få lov, svarer NRK-reporter Ida Nysæter Rasch. - Nei, sier han, og fortsetter å se vekk. - Er det en hemmelighet, da, fortsetter NRK-reporteren. Det får Northug til å nøle litt, før han - med alvorlig mine - sier: - Tja. Kanskje. På pressekonferansen i kjelleren av skistadion i Toblach spurte VG Nett igjen hva Northug ville si med seiersgesten. - Ingenting, svarte dagens vinner kontant.- Bestefar betydde svært mye, sier han til VG Nett. Northug har tidligere fortalt at han har med seg et bilde av bestefaren når han skal gå viktige renn. - Det gir meg inspirasjon å se på det, for noe av det siste han sa til meg til meg var «gi alt, Petter!». Og det prøver jeg å etterleve, alltid, har 26-åringen fortalt til den amerikanske TV-kanalen NBC.Fire løpere gikk sammen i tet på nesten hele dagens 35 km. Alexander Legkov, Dario Cologna, Maxim Vylegsjanin og Northug byttet på å gjøre jobben frem til det var tre kilometer igjen. Da begynte de å lure på hverandre - før Northug gjorde kort prosess inne på stadion.- Jeg følte meg 80 prosent i Oberhof og så var jeg på 90 i Sveits, og nå føler jeg meg 100 prosent. Progresjonen er akkurat som planen har vært. Jeg skal ha mine gode dager på slutten, sier Northug.
Petter Northug (26) ville ikke si hvorfor han kysset fingeren og pekte opp mot himmelen da han krysset mållinjen og tok over Tour-ledelsen.